চবিতে ডিন নির্বাচন ১৬ ফেব্রুয়ারি
০২:২৯ পিএম | ৩১ জানুয়ারি, ২০২০
১৭ মাঘ ১৪২৬
০২:২৯ পিএম | ৩১ জানুয়ারি, ২০২০ ১৭ মাঘ ১৪২৬ ৫ জমাদিউস সানি ১৪৪১
চবি করেসপন্ডেন্ট, বার্তা২৪.কম
চট্টগ্রাম বিশ্ববিদ্যালয়ের (চবি) ৮ অনুষদের ডিন নির্বাচন ১৬ ফেব্রুয়ারি অনুষ্ঠিত হবে। এদিন সমাজবিজ্ঞান অনুষদ অডিটোরিয়ামে সকাল ৯টা থেকে দুপুর ১টা পর্যন্ত ভোটগ্রহণ চলবে।
জানা যায়, গত বুধবার (২৯ জানুয়ারি) ডিন নির্বাচনের মনোনয়নপত্র জমা দেওয়ার শেষ দিন ২৯ জন প্রার্থী প্রধান রিটার্নিং অফিসার ও বিশ্ববিদ্যালয়ের ভারপ্রাপ্ত রেজিস্ট্রার কেএম নূর আহমদ বরাবর মনোনয়নপত্র জমা দেন।
কেএম নূর আহমদ বলেন, ‘২৯ জন প্রার্থীকে প্রাথমিক বাছাই করা হয়েছে। ৪ ফেব্রুয়ারি পর্যন্ত মনোনয়নপত্র প্রত্যাহারের সুযোগ রয়েছে। এরপরই চূড়ান্ত প্রার্থীদের তালিকা প্রকাশ করা হবে।’
কলা অনুষদের ডিন পদে মনোনয়নপত্র জমা দিয়েছেন- বাংলা বিভাগের অধ্যাপক ড. মোহাম্মদ মুহিবুল আজিজ, ইসলামিক স্টাডিজ বিভাগের ড. আবু নছর মুহাম্মদ আব্দুল মাবুদ এবং দর্শন বিভাগের অধ্যাপক ড. আব্দুল মান্নান।
বিজ্ঞান অনুষদ থেকে মনোনয়নপত্র জমা দিয়েছেন- রসায়ন বিভাগের অধ্যাপক বেনু কুমার দে, অধ্যাপক ড. মনির উদ্দীন, ড. মো. আব্দুল মান্নান, ড. এম শামছু উদ্দিন আহমদ, পদার্থবিদ্যা বিভাগের অধ্যাপক ড. মোহাম্মদ নাসিম হাসান, ফরেস্ট্রি বিভাগের অধ্যাপক ড. মোহাম্মদ সফিউল আলম ও অধ্যাপক ড. মোহাম্মদ আল আমিন।
ব্যবসায় প্রশাসন অনুষদ থেকে মনোনয়নপত্র জমা দিয়েছেন- মার্কেটিং বিভাগের অধ্যাপক ড. এসএম সালামত উল্যা ভূঁইয়া, অধ্যাপক ড. মোহাম্মদ শওকতুল মেহের, অ্যাকাউন্টিং বিভাগের অধ্যাপক ড. আহমদ সালাউদ্দিন, ম্যানেজমেন্ট বিভাগের অধ্যাপক ড. মোহাম্মদ আবদুল্লাহ মামুন, ফাইন্যান্স বিভাগের অধ্যাপক ড. এস এম নছরুল কদির।
সমাজবিজ্ঞান অনুষদ থেকে মনোনয়নপত্র জমা দিয়েছেন- রাজনীতি বিজ্ঞান বিভাগের অধ্যাপক ড. মোস্তাফিজুর রহমান সিদ্দিকী, নৃ-বিজ্ঞান বিভাগের অধ্যাপক ড. নাছির উদ্দিন, রাজনীতি বিজ্ঞান বিভাগের মো. সফিকুল ইসলাম।
আইন অনুষদ থেকে মনোনয়নপত্র জমা দিয়েছেন অধ্যাপক এ বি এম আবু নোমান ও সহযোগী অধ্যাপক নির্মল কুমার সাহা।
জীববিজ্ঞান অনুষদ থেকে মনোনয়নপত্র জমা দিয়েছেন- ফার্মেসি বিভাগের অধ্যাপক ড. মোহাম্মদ কামরুল হোসাইন, ভূগোল ও পরিবেশ বিদ্যা বিভাগের অধ্যাপক ড. অলক পাল, উদ্ভিদ বিজ্ঞান বিভাগের অধ্যাপক ড. মোহাম্মদ মোশাররফ হোসেন, প্রাণরসায়ন ও অনুপ্রাণ বিভাগের ড. মো. আতিয়ার রহমান।
ইঞ্জিনিয়ারিং অনুষদ থেকে মনোনয়নপত্র জমা দিয়েছেন কম্পিউটার সায়েন্সেস অ্যান্ড ইঞ্জিনিয়ারিং বিভাগের অধ্যাপক ড. মোহাম্মদ অছিয়র রহমান, অধ্যাপক ড. মোহাম্মদ খাইরুল ইসলাম ও ড. রাশেদ মোস্তফা।
মেরিন সায়েন্স অ্যান্ড ফিশারিজ অনুষদ থেকে মনোনয়নপত্র জমা দিয়েছেন ড. মো. রাশেদ উন নবী ও ড. মো. এম মারুফ হোসেন।
উল্লেখ্য, এর আগে চবির সর্বশেষ ডিন নির্বাচন অনুষ্ঠিত হয় ২০১৭ সালের ২ জানুয়ারি। ২০১৮ সালের ৩১ ডিসেম্বর সাত অনুষদের ডিনের মেয়াদ শেষ হয়। ওই নির্বাচনে হলুদ দল নিরঙ্কুশ জয়লাভ করে। সর্বশেষ ডিন নির্বাচনে সাদা দল অংশ না নিলেও এ বছর ডিন নির্বাচনে সাদা দল এবং হলুদ দলের একাধিক বিদ্রোহী প্রার্থী মনোনয়নপত্র জমা দিয়েছেন।
চবি ডিন নির্বাচন বিশ্ববিদ্যালয়
স্বাধীনতা দিবসে ইবি প্রশাসনের শ্রদ্ধা
কুষ্টিয়ায় আলমসাধু উল্টে ইবি শিক্ষার্থীর মৃত্যু
দিনে ৫০ জন শ্রমিককে নিত্যপণ্য দিচ্ছেন ডাকসু নেতা
চবিতে কোয়ারেন্টিন সেন্টার, উদ্বেগ ও শঙ্কা
করোনায় ছুটি বাড়লো জাবিতে